burgasdotpro/wikipedia huggingface dataset:
Tangkubanparahu

Tangkubanparahu alebo Tangkuban Perahu je stratovulkán nachádzajúci sa indonézskom ostrove Jáva asi severne od bývalého hlavného mesta krajiny Bandung. Sopka je skonštruovaná na staršej 6 ×  širokej pleistocénnej kaldere "Sunda". Vek vzniku kaldery sa odhaduje na 40 000 rokov, jej steny su značne poškodené produktami erupcií sopky. Oblasť vulkánu je obľúbeným miestom turistov – hlavnou atrakciou sú vajíčka varené vo vriacich vodách jazierok v kráteroch. V roku 2005 bolo vydané varovanie pred výstupom na vulkán, nakoľko došlo k nárastu produkcie sopečných plynov.
Posledná erupcia sopky sa odohrala v septembri roku 1983, išlo o menšiu freatickú erupciu z komplexu prekrývajúcich sa kráterov na vrchole vulkánu. Viacero erupcií podobného rozsahu bolo zaznamenaných v 19. a 20. storočí.
László Benjámin

László Benjámin (* 5. december 1915, Budapešť – † 18. august 1986, Budapešť) bol maďarský básnik, publicista a prekladateľ. 
Pochádzal z robotníckej rodiny. Vo vojnových rokoch (19401945) pracoval ako úradník v Budapešti. Prekladal diela francúzskych, anglických a španielskych lyrikov. Získal viacero ocenení, vrátane Baumgartenovej ceny (1949), maďarské štátne vyznamenanie Košutovu cenu (1950, 1952), či cenu Józsefa Attilu (1968).
Denes nad Makedonija

Denes nad Makedonija () je štátna hymna Severného Macedónska. Bola zložená v roku 1943 Todorom Skalovskim na text Vlada Maleskiho. Bola aj hymnou Macedónskej socialistickej republiky (súčasti Juhoslávie) a v roku 1991 sa stala hymnou nezávislého Macedónska.
Text hymny.
Денес над Македонија се раѓа,
ново сонце на слободата!
Македонците се борат,
за своите правдини!
Македонците се борат,
за своите правдини!
Одново сега знамето се вее,
на Крушевската република!
Гоце Делчев, Питу Гули,
Даме Груев, Сандански!
Гоце Делчев, Питу Гули,
Даме Груев, Сандански!
Горите македонски шумно пеат,
нови песни, нови весници!
Македонија слободна,
слободно живее!
Македонија слободна,
слободно живее!
Denes nad Makedonija se ragja,
novo sonce na slobodata!
Makedoncite se borat,
za svoite pravdini!
Makedoncite se borat,
za svoite pravdini!
Odnovo sega znameto se vee,
na Kruševskata Republika!
Goce Delčev, Pitu Guli,
Dame Gruev, Sandanski!
Goce Delčev, Pitu Guli,
Dame Gruev, Sandanski!
Gorite Makedonski šumno peat,
novi pesni, novi vesnici!
Makedonija slobodna,
slobodno živee!
Makedonija slobodna,
slobodno živee!
Dnes sa nad Macedónskom rodí
nové slnko slobody!
Macedónci bojujú
za svoje práva!
Macedónci bojujú
za svoje práva!
Znova veje zástava
Kruševskej republiky
Goce Delčev, Pitu Guli,
Dame Gruev, Sandanski!
Goce Delčev, Pitu Guli,
Dame Gruev, Sandanski!
Macedónske hory spievajú
Nové piesne, nové správy!
Macedónsko je slobodné,
slobodne žije!
Macedónsko je slobodné,
slobodne žije!
Alejandro Valverde

Alejandro Valverde celým menom Alejandro Valverde Belmonte (* 25. apríl 1980, Murcia, Španielsko) je španielsky profesionálny cyklista. V súčasnosti preteká za tím Movistar Team. Meria 178 cm a váži 61 kg. Jeho najväčšie víťazstvá v roku 2009, keď vyhral Vuelta a España, Liège–Bastogne–Liège v roku 2006,2008 a v roku 2006 rebríček UCI ProTour. V roku 2018, vo veku 38 rokov, sa v Insbrucku (Rakúsko) stal majstrom sveta v kategórii Ellite.
Umiestnenie na pretekoch Grand Tour.
N = Nedokončil
Kevin Bacon

Kevin Norwood Bacon (* 8. júl 1958, Philadelphia, USA) je americký filmový a divadelný herec.
Držiteľ ceny Zlatý glóbus, známy vďaka filmom "Bez dozoru", "Ozveny mŕtvych", "Divoké hry", "JFK", "Apollo 13", "Tajomná rieka" a "The Woodsman".
Jastrabský potok

Jastrabský potok môže byť:
Sonogram

Sonogram, nazývaný hovorovo tiež "ultrazvuk", pracuje na princípe človekom nepočuteľných zvukových frekvencií, ktoré po odraze vytvárajú obraz rôznych štruktúr v ľudskom tele. Počas vyšetrenia sa na kožu priloží zariadenie, ktoré vysiela zvukové vlny a prijíma ich ozvenu, odrazenú od orgánov, cievnych stien a tkanív. Odrazené vlny potom počítač prevádza na obraz.
Slovenský Červený kríž

Slovenský Červený kríž (SČK) je slovenská pobočka Medzinárodného hnutia Červeného kríža a Červeného polmesiaca. V súčasnej dobe má 70 381 členov združených v 1 712 miestnych skupinách.
Je jediná, vládou Slovenskej republiky dňa 8. 12. 1992 uznaná národná spoločnosť Červeného kríža, pôsobiaca na celom území Slovenska podľa Ženevských dohovorov, ich dodatkových protokolov a zákona č. 460/2007 Z. z. Ako pomocná organizácia orgánov verejnej správy pôsobí v humanitárnej oblasti plní úlohy ustanovené medzinárodnými zmluvami a týmto zákonom.
Slovenský Červený kríž je súčasťou Medzinárodného hnutia Červeného kríža a Červeného polmesiaca a je členom Medzinárodnej federácie spoločností Červeného kríža a Červeného polmesiaca a pôsobí v súlade so základnými princípmi Medzinárodného hnutia Červeného kríža a Červeného polmesiaca, Štatútom Medzinárodného hnutia Červeného kríža a Červeného polmesiaca, smernicami a ďalšími dokumentmi prijatými Medzinárodným hnutím Červeného kríža a Červeného polmesiaca.
Predchodcovia Slovenského Červeného kríža.
Pred prvou svetovou vojnou bola na území Slovenska Uhorská spoločnosť Červeného kríža a na území Českých krajín Rakúska spoločnosť Červeného kríža. Priamym predchodcom Slovenského Červeného kríža bol Česko-slovenský Červený kríž (ČSČK).
Jozef Kopold

Jozef Kopold prezývaný aj Dodo Kopold (* 6. február 1980) je slovenský horolezec. Po sérii úspechov vychádzajúcej hviezdy slovenského horolezectva sa stal predmetom kontroverzií po strate dvoch spolulezcov na Šiša Pangme a Broad Peaku, ktoré sám nedokázal presne objasniť.
Indiánska rezervácia v USA

Indiánska rezervácia je územie, ktoré je riadené indiánskym kmeňom pod záštitou Úradu záležitostí Indiánov Ministerstva vnútra Spojených štátov. Pretože tieto rezervácie majú obmedzenú suverenitu, ich zákony sa medzi sebou líšia. Vo viacerých rezerváciách sú napríklad povolené kasína na prilákanie turistov a to nezávisle od zákonov štátu, na území ktorého sa daná rezervácia nachádza.
V Spojených štátoch existuje približne 310 indiánskych rezervácii, čo znamená, že nie každý z vyše 550 kmeňov v krajine má svoju rezerváciu. V skutočnosti majú niektoré kmene aj viac rezervácií, kým iné nemajú žiadnu. Z dôvodu predajov pozemkov a parcelácií z minulosti sú navyše niektoré rezervácie rozdelené na viacero častí.
Všetky americké rezervácie dohromady zaberajú , čo predstavuje 2,3 % celého územia USA.
Nad rezerváciami nemajú právomoci lokálne vlády ani federálna vláda, iba kmeňová rada. Rôzne rezervácie tak majú rôzne systémy vlády, ktoré môžu, ale aj nemusia, kopírovať formy vlád mimo rezervácie.
V súčasnosti však žije mierna väčšina Indiánov mimo rezervácií, hlavne vo veľkých mestách ako napríklad Phoenix alebo Los Angeles.
Škofja Loka

Škofja Loka je mesto a obec v Slovinsku. Má rozlohu a žije tu okolo 12-tisíc obyvateľov.
Žitná ulica

Žitná ulica je ulica:
Žiarska ulica

Žiarska ulica je ulica:
Želiarska ulica

Želiarska ulica je ulica:
Železničná ulica

Železničná ulica je ulica:
Železničiarska ulica

Železničiarska ulica je ulica:
Žatevná ulica

Žatevná ulica je ulica:
Žarnovická ulica

Žarnovická ulica je ulica:
Zimná ulica

Zimná ulica je ulica:
Zdravotnícka ulica

Zdravotnícka ulica je ulica:
Závodná ulica

Závodná ulica je ulica:
Černobyľská atómová elektráreň

Černobyľská atómová elektráreň (o názvoch pozri nižšie) je atómová elektráreň blízko mesta Pripjať na Ukrajine, severozápadne od mesta Černobyľ, od hranice Ukrajiny a Bieloruska a asi severne od Kyjeva. 26. apríla 1986 sa pri nedodržaní prevádzkových predpisov stala miestom tragickej havárie, ktorá znefunkčnila jeden jadrový reaktor. Krátko po katastrofe bol zničený reaktor prekrytý sarkofágom. V roku 2016 bola dokončená výstavba nového sarkofágu. Sarkofág nahradil pôvodný kryt, ktorý sa časom začal rozpadať.
V dôsledku veľkého dopytu po energii pracovali ostatné tri reaktory až do decembra 2000. V elektrárni naďalej zostáva obsluha starajúca sa o monitoring jadrového paliva, ktoré po výbuchu zostalo v poškodenom reaktore.
Počas ruskej invázie na Ukrajinu bola elektráreň niekoľko týždňov obsadená ruskými jednotkami.
Názov.
Súčasný celý názov podniku znie: ukr. Державне спеціалізоване підприємство «Чорнобильська атомна електростанція» - prepis: "Deržavne specializovane pidpryjemstvo „Čornobyľska atomna elektrostancija“" - doslova: Štátny špecializovaný podnik Černobyľská atómová elektráreň. Pôvodný oficiálny názov podniku znel: rus. Государственное специализированное предприятие «Черно́быльская атомная электростанция имени Владимира Ильича Ленина» - prepis: "Gosudarstvennoje specializirovannoje predprijatije „Černobyľskaja atomnaja elektrostancija imeni Vladimira Iľjiča Lenina“" - doslova: Štátny špecializovaný podnik Černobyľská atómová elektráreň Vladimira Iľjiča Lenina.
Zlámaný potok

Zlámaný potok môže byť:
Močiarny potok

Močiarny potok môže byť:
Albert Mockel

Albert Mockel (* 27. december 1866, Ougrée-lez-Liége, Belgicko† 30. január 1945, Brusel) bol belgický symbolistický básnik a kritik píšuci po francúzsky. Bol zakladateľom belgického literárneho časopisu "La Wallonie".
V roku 1889 sa usadil v Paríži, kde bol členom tzv. Mallarmého skupiny, skupiny intelektuálov zhromaždenej okolo fr. symbolistického básnika Stéphana Mallarmého.
Hlinícky potok

Hlinícky potok môže byť:
Breziansky potok

Breziansky potok je potok na Hornej Nitre, vo východnej časti okresu Prievidza. Je to ľavostranný prítok Nitry, meria 6,3 km a je tokom IV. rádu.
Prameň.
Pramení v južnej časti pohoria Žiar, v podcelku Horeňovo, na juhozápadnom svahu Mačacieho zámku (789,8 m n. m.) v nadmorskej výške približne 715 m n. m. 
Opis toku.
Od prameňa tečie najprv západoseverozápadným smerom, sprava priberá prítok zo západného svahu Mačacieho zámku a následne sa dvojnásobne esovito stáča. Najprv vytvára oblúk prehnutý na sever, pričom sprava ústia dva prítoky zo severozápadných svahov Mačacieho zámku, následne vytvára oblúk smerujúci na juh, pričom v lokalite Horný háj sa do potoka vlievajú tri ľavostranné prítoky spod Znameniaka, tretí oblúk je opäť ohnutý na sever. Ďalej pokračuje prechodne juhozápadným smerom, sprava priberá prítok z oblasti Brezianskych lazov, zľava tri krátke prítoky z oblasti Pod Medzníkom a potom tečie na západ popri horárni Ostrá na pravom brehu. Od sútoku s pravostranným prítokom z juhovýchodného svahu Oranova (541,7 m n. m.) tečie na juhozápad, sprava najprv priberá prítok z južného svahu Oranova, zľava potom prítok prameniaci severozápadne od kóty 424,3 m a vstupuje do Hornonitrianskej kotliny, do podcelku Prievidzská kotlina. Tu z ľavej strany priberá významný prítok (3,1 km) spod Znameniaka, stáča sa západným smerom a napája malú vodnú nádrž. Následne priberá v lokalite Čierne pravostranný Čierny potok a značne rozšíreným korytom pokračuje smerom na juhozápad cez intravilán obce Nedožery-Brezany, časti Brezany. V centre miestnej časti sa stáča, k ústiu tečie západným smerom a na západnom okraji obce sa v nadmorskej výške cca 287 m n. m. vlieva do Nitry.
Brian Johnson

Brian Johnson (* 5. október 1947) je britský spevák a textár, známy predovšetkým ako spevák austrálskej hardrockovej kapely AC/DC od roku 1980. V súčasnosti žije v Sarasote na Floride.
V roku 1972, založil Johnson glam rockovú kapelu Geordie a stal sa jej spevákom. Avšak kapela sa po pár vydaných singloch v roku 1978 rozpadla. V roku 1980 bola kapela na krátku dobu obnovená, ale krátko po jej obnovení bol Johnson oslovený s ponukou vstúpiť do kapely AC/DC, kde mal nahradiť zosnulého Bona Scotta. Johnson ponuku prijal a s kapelou ešte v roku 1980 vydal album "Back in Black", ktorý sa stal jedným z najúspešnejších hardrockových albumov.
Diskografia.
S kapelou Geordie
S kapelou AC/DC
Hotelík

Hotelík (orig. "Fawlty Towers") je britský sitkom natočený BBC v roku 1975. Seriál má 12 častí.
Dej.
Malý hotel Fawlty Towers vlastní človek s veľmi komplikovanou povahou – Basil Fawlty. Hotel riadi spoločne so svojou ženou Sybil, ktorú síce veľmi miluje ale nedáva to veľmi najavo. Fawlty Towers má len troch ďalších zamestnancov. Čašník Manuel je z Barcelony a nevie dobre po anglicky, následkom čoho sa stal pre Basila neobľúbeným. Pre Manuela je charakteristická veta "„...A nebit ma! Vždy ma len bijete!“". Ďalšími zamestnancami sú kuchár Terry a čašníčka/komorná Polly Shillmanová.
Benioffova zóna

Benioffova zóna (iné názvy: Benioffova-Wadatiho zóna, Wadatiho-Benioffova zóna) je seizmicky aktívna plocha v subdukčnej zóne, ktorá je výsledkom interakcie poklesávajúcej platne tvorenej zvyčajne oceánskou kôrou a nad ňu nasúvanou platňou (tvorenou či už pevninskou, alebo oceánskou kôrou). Zóna sa vyskytuje od plytkých hĺbok (niekoľko kilometrov pod dnom oceánu, resp. hlbokomorskej priekopy) a zasahuje až do vrchného plášťa. Uhol sklonu plochy Benioffovej zóny je 40 až 60 ° a maximálna hĺbka je približne 700 km.
Termín nesie meno profesora Kalifornského technologického inštitútu Huga Benioffa, resp. Kijooa Wadačiho, pracovníka Japonskej meteorologickej služby, ktorí tento jav popísali nezávisle na sebe.
Arnold Rimmer

Arnold Rimmer (celým menom Arnold Judas Rimmer ) je jednou z hlavných postáv britského sitcomu "Červený trpaslík" (Red Dwarf). Arnolda Rimmera hrá v seriáli britský herec Chris Barrie. Je ľahko identifikovateľný vďaka písmenu H na jeho čele, ktoré označuje hologram. Podľa Rimmera to znamená aj hidiot a hovädo.
Charakteristika postavy.
Rimmer je neschopný opravár automatov na slepačí vývar na palube vesmírnej lode Jupiterskej ťažiarskej Spoločnost (Jupiter Mining Corporation) Červený Trpaslík. Dôstojníci majú porekadlo: "ak má nejaká práca zmysel, má zmysel urobiť ju dobre, ak zmysel nemá, dajte ju Rimmerovi". Túži po úspechu, no neustále prepadá pri dôstojníckych skúškach (astronavigačné skúšky robil 11-krát), za svoje neúspechy obviňuje rodičov a Davida Listera, ktorý bol Rimmerovým podriadeným a mal zopár svojských zlozvykov (miešanie čaju šrobovákom, trhanie chlpov z nosa kuchyskými kliešťami, hranie na gitaru a pod.) Lister prepašuje na palubu mačku, za čo si dostane 18 mesiacov "stáze" teda niečoho, vďaka čomu pre vás prestane existovať čas. Rimmer zatial nedostatočne opraví tepelný štít, následkom čoho zomrie celá posádka vrátane Rimmera samotného. Ale aj tak nezomreli Lister a jeho kotná mačka. Keď klesne rádioaktivita prepustí palubný počítač Holly Listera zo stáze a aby sa nezbláznil vytvorí mu hologram Rimmera. 
V 2. časti 7.série sa stretne so svojim alternatívnym ja, ktorý je považovaný za hrdinu vesmíru - volá sa Eso.Eso umiera a potrebuje nájsť svojho nástupcu, ktorým sa má stať neschopný a bojazlivý Rimmer. 
Chris Barrie odišiel zo seriálu a účinkoval v ňom len príležitosne.Na nátlak divákov sa však Rimmer vráti do 8.série. Listerovi sa podarí oživiť celú posátku vrátane Rimmera. Dej 8. série sa odohráva vo väzení.
Eugen Kumičić

Eugen Kumičić (niekedy ako "Evgenij", * 11. január 1850, Brseč, Chorvátsko - † 13. máj 1904, Záhreb) bol chorvátsky spisovateľ a politik. Písal aj pod pseudonymom Jenio Sisolski.
Vyštudoval gymnázium v Rijeke, študoval medicínu v Prahe, históriu, filozofiu a geografiu vo Viedni. Učil na stredných školách v Splite, Zadare a Záhrebe.
V roku 1884 bol zvolený do chorvátskeho parlamentu, kde vystupoval proti maďarskej politike. 
Vo svojej literatúre uplatňoval naturalistické postupy, opisoval každodenný život istrijských rybárov či námorníkov, ale aj mestský život, kde je naturalizmus najviac príznačný. Bol však ovplyvnený aj Augustom Šenoaom a používal aj veľa romantických postupov. Ku koncu svojej literárnej kariéry tvoril aj historické romány, voľne založené na dôležitých postavách chorvátskych dejín.
Výtlak

Výtlak je v mechanike kvapalín údaj charakterizujúci hmotnosť tekutiny vytlačenej telesom, ktoré bolo do nej ponorené.
Teleso, ktoré je celkom ponorené do tekutiny, vytlačí vždy množstvo tekutiny rovnajúce sa jej objemu. Podľa Archimedovho zákona je ponorené teleso nadľahčované silou, ktorá má rovnakú veľkosť ako tiaž vytlačenej kvapaliny.
Výtlak ako ukazovateľ hmotnosti plavidiel.
Výtlak sa často používa ako meradlo veľkosti lodí. Výtlak lodi je definovaný ako hmotnosť loďou vytlačenej vody, keď normálne pláva po hladine. Týmto spôsobom sa udáva predovšetkým veľkosť vojnových lodí, pre osobné a nákladné lode sa používa skôr tonáž.
Legionárska ulica

Legionárska ulica je ulica:
Nikolaus Lenau

Nikolaus Lenau, vl. menom Nikolaus Franz Niembsch Edler von Strehlenau (* 25. august 1802, Csátad, Rumunsko - † 22. august 1850, Oberdöbling, Rakúsko) bol rakúsky básnik.
Jeho otec bol rakúsky dôstojník. Nikolaus študoval filozofiu, právo a medicínu vo Viedni, Bratislave a v Heidelbergu. Svoje prvé básne uverejnil v Seidlovej "Aurore" v roku 1927.
V roku 1832 sa odsťahoval do USA, s plánom založiť si tam farmu, no čoskoro sa sklamaný vrátil naspäť. Odvtedy viedol nestály život, často meniac svoj pobyt. Niektoré jeho básne v tomto období boli inšpirované nešťastnou láskou k priateľovej manželke. V roku 1844 bol umiestnený na liečení v psychiatrickom ústave, kde bol až do svojej smrti. 
Výrazným prvkom jeho tvorby bola melanchólia. Vo Viedni a okolí je po ňom pomenovaných viacero ulíc a námestí.
Dielo.
Slovenský výber básní autora vyšiel pod názvom "Moja ruža" v roku 1970.
A1 (britská ponorka)

HMS A1 je britská ponorka triedy A, ktoré boli prvými ponorkami skonštruovanými v Spojenom kráľovstve. Bola prvou z triedy A ponoriek a jediná ktorá mala jeden torpédomet.
A1 bola dvakrát potopená, v roku 1904 sa na nej stala prvá nehoda v histórii ponoriek, pri tejto nehode zahynula celá posádka. Po tejto nehode bola vylovená a znova sa potopila v roku 1911, tentoraz sa v nej nenachádzala posádka. Vrak bol objavený v roku 1989 a dnes je na zozname chránených vrakov.
Vznik a vývoj.
Pôvodne vychádzali z amerického typu Holland, ktorý v britskom loďstve zaviedli roku 1901. A1 predstavovala mierne predĺžený typ Holland, ale od A2 sa začínala séria oveľa väčších ponoriek. Boli zároveň prvými ponorkami vybavenými kužeľovitou vežou, ktorá bola jej najväčším vylepšením, uľahčujúcou plavbu na rozbúrenom mori. Spočiatku mali len jeden torpédomet, ale od A5 pribudol na prove ešte jeden. Tieto ponorky mali kombinovaný pohon zložený z benzínového a elektrického motora, ale A13 neskôr vybavili dieselovým motorom. Túto triedu stavali v lodenici Vickers. Umožnila britskému loďstvu zdokonaliť ponorkovú doktrínu a získať operačné skúsenosti. V rokoch 1902 – 1905 postavili 13 týchto ponoriek, niektoré z nich zotrvali v službe aj počas prvej svetovej vojny v rokoch 1914 – 1918, ale len v úlohe civilných plavidiel.
Potopenie, vylovenie, strata a objavenie.
A1 bola nešťastne potopená 18. marca 1904 pri cvičnom útoku na HMS Juno nárazom do pravej časti veže loďou SS Berwick Castle, ktorá bola na ceste z Southamptonu do Hamburgu. Potopila sa iba do hĺbky ale voda zaplavila palubu a celá posádka sa utopila. Následkom tejto nehody sa celá britská ponorková flotila vybavila vodotesným uzáverom v spodnej časti veže ponoriek. 
18. apríla 1904 bola vylovená, opravená a zaradená znovu do aktívnej služby. Nasledoval výbuch benzínu v auguste 1910. Následkom tejto nehody bola prevelená ako testovacia ponorka. O rok neskôr sa stratila keď bola bez ľudskej posádky riadená automatickým pilotom. Aj keď bolo miesto jej potopenia známe všetky pokusy o nájdenie vraku zlyhali. V roku 1989 vrak objavil miestny rybár asi 5 míľ od Bracklesham Bay. Pri potopení bola iba čiastočne zaplavená, čo spôsobilo jej neustály pohyb v miestnych vodných prúdoch. 26. novembra 1998 bol vrak zapísaný do zoznamu chránených vrakov.
Intermeco

Intermeco alebo Državna himna Bosne i Hercegovine (), je štátnou hymnou Bosny a Hercegoviny. Hymna bola prijatá 25. júna 1999 a nahradila tak pieseň Jedna si jedina, ktorá bola zrušená hlavne kvôli protestom Srbov a Chorvátov voči textu. Hudbu zložil Dušan Šestić. Hymna nemala žiadny text, od 20. júna 2008 však naň prebiehal konkurz. Koniec konkurzu bol stanovený na 1. októbra 2008 a konečný návrh komisia 20 februára 2009 posunula Parlamentu Bosny a Hercegoviny, ktorý ho ešte musí schváliť.
Grižunská rumančina

Grižunská rumančina (v grižunskej rumačine "rumantsch grischun") je umelý jazyk, ktorý vytvoril v roku 1982 Heinrich Schmid na základe nárečí švajčiarskej rétorománčiny, a ktorý sa (popri štandardných varietach založených na hlavných nárečiach) používa ako spoločný spisovný jazyk švajčiarskych Rétorománov. 
Ide o akýsi "kompromisný jazyk", ktorý vznikol zmiešaním najmä nárečí surselvánčina, surmiránčina a dolná engandinčina, v menšej miere aj nárečí horná engandinčina a sutsilvánčina.
Od roku 1997 ho kantón Graubünden používa na komunikáciu so švajčiarskymi Rétorománmi. Od roku 2005 sa švajčiarske rétorománske učebné pomôcky vydávajú už len v tomto jazyku. V roku 2007 niektoré obce zaviedli jazyk ako vyučovací jazyk.
Friuli

Friuli môže byť:
Papandayan

Papandayan je stratovulkanický komplex nachádzajúci sa ostrove Jáva asi 10 km južne od stratovulkánu Kendang. Vrchol komplexu tvorí štvorica veľkých kráterov, najmladší z nich bol poškodený erupciou z roku 1772 a v súčasnosti sa tam nachádza aktívne fumarolové pole. V geologickom vývoji masívu nastalo niekoľko kolapsov stavby komplexu. Posledná epozóda sa odohrala v spomínanom roku 1772, keď došlo k masívnemu zosuvu na severovýchodnom svahu. Táto katastrofa zničila asi 40 dedín v okolí a vyžiadala si skoro 3 000 obetí na životoch. Neskoršie erupcie v prvej polovici 20. storočia boli pomerne slabé. K nárastu aktivity došlo počas posledného "„prebudenia“" sopky na konci roku 2002, keď orgány miestnej správy museli nariadiť evakuáciu.
Kendang

Kendang je neaktívny stratovulkán nachádzajúci sa na indonézskom ostrove Jáva, asi 10 km severne od komplexu Papandayan. Vrchol vulkánu tvorí masívna, 2,75 km široká depresia kráterového tvaru. V okolí sopečného masívu Kendangu sa nachádza viacero geotermálnych zón, najznámejšie sú "Kawah Manuk" a "Darajat".
Lokalita Kawah Manuk je umiestnená v kráterovej depresii na vrchole sopky, a pozostáva z aktívnych fumarol, termálnych prameňov s vriacou vodou a bahnových sopiek. Druhé pole Darajat sa nachádza na východnom svahu a je severovýchodným predĺžením geotermálnych aktivít kompexu Kawah Kamojang. Vek poslednej erupcie stratovulkánu Kendang nie je známy, no najmladšie produkty sopečnej činnosti (ryolitový lávový dóm a obsidiánový lávový prúd) sú pomerne sviežo vyzerajúce a ich vek sa odhaduje na holocén.
Dave Lister

David Lister (hrá ho Craig Charles) je jedna z hlavných postáv britského sitcomu Červený trpaslík z rokov 1987-1998.
Lister je tretím technikom na palube vesmírnej lode Červený trpaslík. Keď prepašuje na loď kotnú mačku Frankeinsteina dostane 18 mesiacov "stáze" teda ničoho, kde pre vás prestane existovať čas. Medzičasom Listerov nadriadený Arnold Rimmer nedostatočne opraví tepelný štít následkom čoho zomrie celá posádka vrátane Rimmera samotného a Listerovej lásky Kristíny Kochanskej. Po prebudení Listera zo stáze za 3 000 000 rokov vytvorí palubný počítač Holly hologram Rimmera aby sa Lister nezbláznil. Cestujú vesmírom spoločne s tvorom, ktorý sa vyvinul z Listerovej mačky.
V 7.sérií zachránia Kochanskú z inej dimenzie, čím sa Listerovi splní sen.
Vysoká pec (rozlišovacia stránka)

Vysoká pec respektíve Vysoká Pec môže byť:
Nassim Nicholas Taleb

Nassim Nicholas Taleb (* 1. január 1960, Amioun, Libanon) (po "Nasím Níqúlá Nadžíb Tálib") je americký spisovateľ, odborník v odbore pravdepodobnosti, finančnej matematiky.
Materinský jazyk

Materinský jazyk, materinská reč je pojem, ktorým sa najčastejšie označuje prvý jazyk, ktorý sa daná osoba naučila vo svojom živote.
Podľa niekoľkých iných kritérií môže byť materinský jazyk definovaný, či chápaný ako:
Vo všetkých prípadoch nemusí ísť o jeden a ten istý jazyk – u väčšiny obyvateľov sveta ide o rôzne jazyky, napr. prvý osvojený jazyk a jazyk najviac používaný sa u veľa osôb líši.
Ťažba dreva

Ťažba dreva je proces získavania drevnej hmoty stromov ich porazením. Ťažba sa môže vykonávať sekerou, pílou, motorovou pílou, alebo strojom zvaným harvestor. 
Kmeň stromu sa odrezáva vo výške asi 20 cm od povrchu zeme, no záleží pri tom o aký druh stromu ide a aké má proporcie. Kmene stromov sa následne zbavia konárov a rozrežú na menšie časti, tzv. kuláče, alebo sa odtiahnu na jedno miesto k lesným cestám. Orezané konáre sa väčšinou pália priamo v lese. Kuláče sa k cestám dopravujú špeciálnymi lesnými traktormi, alebo s využitím ťažných koní. Niekedy sa už priamo v lese odstraňuje aj kôra stromu. 
Väčšie spoločnosti, ktoré sa zaoberajú ťažbou dreva dopredu označujú stromy určené na výrub farebným sprejom, alebo farbou. Z lesa sú potom kmene odvážané špeciálnymi nákladnými autami na pílu, alebo do celulózky.
Zvyšné pne sa buď ponechajú v lese, alebo sa vytrhnú a spália.
Ťažba na Slovensku.
Na Slovensku je približne 1 500 firiem a živnostníkov, ktorých primárna činnosť je ťažba dreva. Celkovo je na Slovensku vyše 14 000 firiem, ktorých primárnou činnosťou podľa Nace klasifikácie je lesníctvo a ťažba dreva. Z nich je 3 580 v Banskobystrickom kraji, menej ako 300 v Bratislavskom, cez 2 000 v Košickom kraji, približne 500 v Nitrianskom kraji, cez 4 500 v Prešovskom kraji, 1 400 v Trenčianskom kraji, 400 v Trnavskom kraji a približne 1 200 v Žilinskom kraji.
Zabiehavosť

Zabiehavosť je schopnosť kovov a zliatín vyplniť zlievárenskú formu. Hodnota zabiehavosti sa stanovuje experimentálne. Podstata tejto technologickej skúšky spočíva v tom, že tavenina preteká špirálovitým, alebo priamym kanálom s určitou veľkosťou a tvarom prierezu. Kanál môze mať izbovú alebo technologickú teplotu. Dĺžka vyplneného kanála vymedzená tuhnutím taveniny je kvantitatívnou mierou zabiehavosti.
Hippolyte Fizeau

Armand-Hippolyte-Louis Fizeau (* 23. september 1819, Paríž, Francúzsko - † 18. september 1896, Venteuil) bol francúzsky fyzik.
Fizeau sa zaoberal fyzikou a astronómiou. V roku 1860 bol prijatý do Akadémie vied, v roku 1878 bol zvolený za prezidenta francúzskeho astronomického inštitútu - "Bureau des Longitudes".
Embrik Strand

Embrik Strand (* 2. jún 1876 Ål, Hallingdal, Nórsko – † 3. november 1947, Riga, Lotyšsko) - významný nórsky botanik a entomológ - koleopterológ, hymenopterológ, arachnológ a lepidopterológ.
Biografia.
Embrik Strand sa narodil v roku 1876 v nórskom mestečku Ål. Po skončení základnej a strednej školy pokračoval v štúdiu na univerzite v Oslo - Kristiania (teraz Universitetet i Oslo (latinsky: Universitas Osloensis)). Po štúdiu na univerzite Strand cestoval v rokoch 1898 - 1903 po území Nórska, kde prevádzal zbery veľkého množstva hmyzu. Počas tohto obdobia v rokoch 1901 - 1903 bol reštaurátor v zoologickom múzeu univerzity. Potom odišiel do Nemecka, kde pokračoval v štúdiu zoológie na Univerzite v Marburgu (1903). Neskôr pracoval v Staatliches Museum für Naturkunde v Stuttgarte (1905), potom v Tübingene a následne v Senckenbergovom múzeu vo Frankfurte nad Mohanom. Od roku 1907 pracoval v Museum für Naturkunde der Humboldt-Universität v Berlíne. V roku 1923 prijal miesto profesora zoológie na Universite v Rige, kde pracoval ako vedúci Ústavu zoológie a hydrobiológie. Profesor Strand zomrel roku 1947 v Rige v Lotyšsku.
Entomologické aktivity.
Počas svojho života sa zaoberal štúdiom hmyzu, hlavne radmi chrobákov, motýľov a blanokrídlovcami. Tiež sa venoval aj štúdiu pavúkov. Okolo roku 1900 sa zameral na zber hmyzu v Nórsku. Tie sú teraz uložené v univerzitnú múzeum, kde pracoval ako kurátor v rokoch 1901 - 1903. Počas svojho života spolupracoval aj s významným parnassiológom Dr. Felixom Brykom. Strand bol autorom mnohých publikácií, predovšetkým o hmyze a pavúkoch a je známky ako autor popisov stoviek nových druhov hmyzu a predovšetkým pavúkov. V roku 1928 založil časopis Folia Zoologica a hydrobiologica. Existuje niekoľko stoviek druhov, ktoré nesú jeho meno vo všetkých možných podobách: Strand, Strandella, Embriki, Embrikiellus, Embrik-Strandella atď. Niektorí autori vytýkali Strandovi (Bonnet), že popísal veľa druhov ktoré boli už popísané a spravil tak istý chaos v nomenklatúre. Embrik Strand bol veľmi plodný autor. Zoznam jeho prác a publikácií, ktoré vydal do roku 1918 (po dvadsiatich rokoch činnosti) je okolo 1200 titulov.
Strandova zbierku hmyzu a pavúkov z Nórska je v Zoologickom múzeu Univerzity v Oslo. Jeho typy sú v DEI (Deutsches Entomologisches Institut) a v Museum für Naturkunde.
Hymenopterológia

Hymenopterológia je disciplína entomológie, ktorá sa zaoberá taxonomickým radom blanokrídlovce ("Hymenoptera").
Do tohto radu patria napríklad včely, osy alebo mravce.
Killers (rozlišovacia stránka)

Killers (po angl. vrahovia) môže byť:
Svätý Bartolomej (ostrov)

Svätý Bartolomej () je ostrov v Karibskom mori, ktorý patrí do súostrovia Malé Antily. Od 22. februára 2007 je zámorským spoločenstvom Francúzska. Dovtedy bol súčasťou francúzskeho zámorského departementu Guadeloupe. Gustavia je hlavné a najvýznamnejšie mesto francouzského zámorského spoločenstva, podľa údajov z roka 2006 tu žije 2 300 obyvateľov.
Malé Antily

Malé Antily sú pás ostrovov vo východnej časti Karibiku; súčasť súostrovia Antily.
Delenie.
"Ostrovy sú zoradené od severu v smere hodinových ručičiek. A, B označuje rôzne významy toho istého názvu."
Malé Antily:
V niektorých zdrojoch Malé Antily zahŕňajú aj Bahamy a Bermudy.
Prehľad dvoch spôsobov delenia Malých Antíl (bez Bahám a Bermúd) v závislosti od jazyka:
Svätý Bartolomej

Svätý Bartolomej môže byť:
Pánduovci

Pánduovci bola mytologická pätica bratov zo staroindického eposu Mahábhárata. Hlavné postavy pánduovcov sú bratancami Kuruovcov, mytologického staroindického rodu, ktorý určitý čas vládol svetu.
Bratia.
Judhišthira.
"Judhišthira" bol najstarší z bratov Pánduovcov, syn Kuntí. Bol považovaný za najcnostnejšieho z bratov a najlepšie znalého véd. Jeho nadanie neraz Pánduovcov zachránilo, no jeho slabosť pre hru v kocky bolo príčinou vyhnania Pánduovcov do 13 ročného vyhnanstva.
"Viac informácií v hlavnom článku Judhišthira"
Bhíma.
"Bhíma" bol druhý najstarší z bratov Pánduovcov, syn Kuntí. Vynikal hrobou silou, odvahou a hlbokým potlačovaním hnevu voči Durjódhanovi na žiadosť Judhišthiry a Ardžuny. Bhíma zabil troch najsilnejších rakšásov na celom svete, a štvrtého zabil jeho syn.
"Viac informácií v hlavnom článku Bhíma"
Ardžuna.
"Ardžuna" bol tretí najstarší z bratov Pánduovcov, syn Kuntí. Preslávil sa ako najmocnejší bojovník s lukom známym ako Gándíva a nesmiernym priateľstvom s Krišnom, ktoré siahalo až do minulých životov. Ardžuna symbolizuje ideál človeka podľa staroindických véd a je spolu s Krišnom najdôležitejšou postavou bhagavadgíta.
"Viac informácií v hlavnom článku Ardžuna"
Sáhadéva.
Sáhadéva a Nakula boli dvojičky, synovia Mádrí. Sáhadéva vynikal múdrosťou a narábaní s mečom.
Nakula.
Nakula bol druhý syn Mádrí, bojovník vynikajúci v narábaním s lukom a telesnou krásou.
Ďalšie postavy.
Pándu.
Pándu bol synom kráľovnej Ambáliky a Vjási. Je zakladateľom rodu Pánduovcov, a to aj napriek tomu, že nemal deti s ani jednou zo svojich dvoch manželiek, Kuntí a Mádrí. Jeho deti splodili rôzny bohovia na základe mantry, ktorú ovládala Kuntí.
"Viac informácií v hlavnom článku Pándu"
Kuntí.
"Kuntí" bola matkou Judhišthiry, Bhímy a Ardžuny. Sprevádzala ich na časti ich ciest. Svojich synov splodila vďaka spojeniu s bohmi.
"Viac informácií v hlavnom článku Kuntí"
Mádrí.
"Mádrí" bola druhá manželka Pándua, spojením s božskými dvojičkami porodila mocné dvojičky Sáhadévu a Nakulu. Stala sa príčinou Pánduovej smrti.
"Viac informácií v hlavnom článku Mádrí"
Draupadí.
Krásna "Draupadí" bola dcéra kráľa Drupady a spoločná manželka všetkých piatich Pánduovcov.
Fúkačka

Fúkačka je jednoduchá zbraň skladajúca sa z rovnej trubice, z ktorej možno fúknutím vystreľovať šípky alebo šípy. Jej hlavnou výhodou je relatívne tichá a nenápadná manipulácia – bez nápadných pohybov paží, nevyhnutných pri použití oštepu a luku. To je veľmi dôležitá skutočnosť, pretože presný dostrel fúkačky nie je väčší než 40 – 50 metrov, teda útočník sa musí priblížiť k cieľu na veľmi malú vzdialenosť. Pre zvýšenie efektívnosti sa šípky často napúštali jedom. Medzi najznámejší patrí kurare, často sa tiež používa batrachotoxín.
História.
V súčasnosti je známe jej použitie domorodcami z Bornea, Malajzie a niektorých oblastí Južnej Ameriky, hoci sa v minulosti používala aj v mnohých ďalších oblastiach.
Rozmery.
Veľkosť a dĺžka fúkačiek sa líšia. Na Filipínach sa používali fúkačky dlhé jeden meter, Dajakovia z Bornea dva a Paraguajci až päť metrov. Aj dĺžka šípiek je rôzna a pohybuje sa v rozmedzí od 7 do . Rúrka môže byť vyrobená z dutého rákosu, či z kusa dreva prevŕtaného rozžeraveným vypaľovacím železom.
Mírza Ghálib

Mírza Ghálib známy aj ako Mírza Asadulláh Chán (* 27. december 1796, Ágra, India† 15. február 1869, Dillí) bol indický lyrik a prozaik píšuci po urdsky a po perzsky. 
Bol synom dôstojníka. Keď mal päť rokov, jeho otec zahynul v boji a starostlivosť oň prebral jeho strýko, ktorý však taktiež čoskoro zomrel, keď mal Mírza osem rokov, po čom sa odsťahoval do Dillí. Tam bol, okrem iného, aj vychovávateľom mughalského princa. 
Tvoril hlavne gazely, ktorých námetom bola indická národná revolúcia či každodenný život. V jeho veršoch sa vyskytovali perzské výrazy a tradičné ozdoby. Založil nový štýl písania listov, ktorý bol oproti vtedajšiemu ornamentálnejšiemu štýlu výrazne jednoduchší.
Spolková republika Nemecko

Spolková republika Nemecko môže byť:
Zoznam literárnych článkov/DŽ

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
dže.
Džez (kniha)
dži.
Džiddú Krišnamúrti
džu.
Džundžó Romantica
IUVENTA Michalovce

 
IUVENTA Michalovce je slovenský ženský hádzanársky klub z Michaloviec. História klubu sa datuje od polovice sedemdesiatych rokov, výraznejšie výsledky sa dostavili v poslednej dekáde ostatného storočia. Najcennejšími úspechmi sú majstrovské tituly v počte dvanásť v rokoch 2003 (pod vedením trénera Michala Lukačína), 2006, 2007 a 2011 (pod vedením Dušana Daniša), v rokoch 2012, 2013 a 2014 (pod vedením trénera Jána Packu), v rokoch 2015, 2016 a 2017 (pod vedením trénera Františka Urbana) a v rokoch 2018 a 2019.
V sezóne 2007/08 obsadili hráčky Iuventy Michalovce v Spoločnej slovensko-českej súťaži hádzanárok (WHIL) 2. miesto (za Šaľou), v play-off však skončili až na 4. pozícii. O rok neskôr WHIL vyhrali, ale vo finále play-off o majstra SR prehrali s ŠKP Bratislava. V sezóne 2009/10 skončili vo WHIL až šieste (tretie spomedzi slovenských celkov), opäť sa však prebojovali do finále play-off, kde znova prehrali s ŠKP Bratislava.
Zoznam športových článkov/Ü

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
üm.
Ümit Korkmaz
Julio Cesar Serrano

Julio Cesar Serrano (* 1. marec 1981) je argentínsky futbalista, v súčasnosti hráč slovenského prvoligového klubu ŠK Slovan Bratislava. Posilou Slovana sa stal v januári 2008. Jeho predošlým pôsobiskom bol klub Atletico Nueva Chicago.
Marek Penksa

Marek Penksa (* 4. august 1973, Veľký Krtíš) je slovenský futbalista. Svoju kariéru začal v roku 1989 v klube Dukla Banská Bystrica. V roku 1992 prestúpil do Eintracht Frankfurt. Frankfurt ho v sezóne 1993/1994 poslal na hosťovanie do Dynamo Dresden. V klube odohrával málo zápasov a v sezóne 1995/1996 prestúpil do rakúskeho klubu Grazer AK. V rakúskej najvyššej lige zotrval päť sezón postupne hral aj za kluby Rapid Vienna a DSV Leoben. V sezóne 2000/2001 prestúpil do 3. nemeckej ligy. Hrával za klub Stuttgarter Kickers, v klube však ostal iba jednu sezónu. Odišiel do maďarskej najvyššej ligy. Hral v klube Dunaferr. V klube sa mu darilo a v jednej sezóne nastrieľal 15 gólov. Napriek tomu z tímu odišiel. Jeho novým klubom bol Ferencváros. V sezóne 2004/2005 prestúpil do poľského klubu Wisla Krakow. Po jednej sezóne prestúpil do 3. ligového nemeckého klubu Dynamo Dresden, kde v sezóne 1993/1994 bol na hosťovaní. Po postupe slovenského klub Tatran Prešov, sa stal súčasťou klubu aj Marek Penksa. 
V Tatrane Prešov sa stal krátko pred začatím sezóny 2009/10 kapitánom na tú sezónu.
Od roku 2010 pôsobí v klube Baník Ružiná.
Súľovský potok

Súľovský potok môže byť:
Hranol (mnohosten)

Hranol alebo prizma je v stereometrii mnohosten, ktorý je prienikom n-bokého hranolového priestoru a vrstvy určenej rovinami π, ρ, ktoré nie sú rovnobežné s hranami tohto hranolového priestoru. 
Pre hranol s n-uholníkovou podstavou: 
Poznáme hranoly kolmé (priame) a kosé (šikmé).
Jeho objem vypočítame ako súčin obsahu jeho podstavy a výšky.
kde formula_2 je obsah podstavy a formula_3 je výška hranola (kolmá vzdialenosť podstáv)
Jeho povrch vypočítame ako súčet obsahov všetkých jeho stien, všeobecnejšie ako:
kde formula_2 je obsah podstavy a formula_6 je obsah plášťa hranola (súčet obsahov bočných stien, tj. všetkých stien okrem podstáv)
Mustafa Kučuković

Mustafa Kučuković (* 5. november 1986, Bosanski Novi, Bosna a Hercegovina) je nemecký futbalista, v súčasnosti hrajúci za francúzsky prvoligový klub Grenoble Foot 38.
Kučuković debutoval v bundeslige ako 17-ročný, 11. septembra 2004, v zápase Hamburgu SV proti VfB Stuttgartu. 30. januára 2009 prestúpil do francúzskeho klubu Grenoble Foot 38, kde podpísal zmluvu do 30. júna 2011.
Riccardo Riccò

Riccardo Riccò (* 1. september 1983, Formigine) je taliansky profesionálny cyklista, ktorý momentálne preteká za tím Saunier Duval-Scott. Meria 173 cm a váži 58 kg.
Vyhrubovanie

Vyhrubovanie je operácia vyvrtávania, pri ktorej sa dosahujú presnejšie rozmery a presnejší geometrický tvar predvŕtaných, predliatych, alebo predkovaných dier. Presnejšie rozmery sú dané inou geometriou a podmienakmi práce nástroja - výhrubníka.
Vyhrubovanie je najčastejšie prípravná operácia pre vystružovanie, preto je priemer výhrubníka menší o 0,2 až 0,4 mm ako konečný priemer otvoru.
Kim Kirchen

Kim Kirchen (* 3. júl 1978, Luxemburg, Luxembursko je bývalý luxemburský cyklista, ktorý bol nútený ukončiť svoju kariéru kvôli zdravotným problémom.
Umiestnenie na pretekoch Grand Tour.
N – nedokončil
V roku 2007 vyhral 15. etapu Tour de France.
Jakab Fellner

Jakab Fellner (Jakab Fellner Fellenthali) (* 25. júl 1722, Mikulov, Česko – † 12. december 1780, Tata, Uhorsko) bol uhorský architekt; najdôležitejší barokový architekt svojej generácie v Uhorsku.
Hokejová liga majstrov 2008/2009

Hokejová liga majstrov 2008/2009 bol prvý ročník novovzniknutej Hokejovej ligy majstrov, ktorú organizuje IIHF.
Prvý ročník bude fungovať v zmenšej podobe s účasťou len štrnástich tímov (v budúcom ročníku ich bude 30) zo siedmich krajín (Slovensko, Nemecko, Švajčiarsko, Česko, Rusko, Fínsko, Švédsko).
Kvalifikácia.
Kvalifikácia o poslednú miestenku v hokejovej Lige Majstrov sa uskutočnila 12. – 14. septembra. Pôvodne sa mala konať v Berne, ale tamojší štadión sa rekonštruje kvôli Majstrovstvám sveta v ľadovom hokeji 2009. Usporiadanie kvalifikácie tak pripadlo nemeckému Norimbergu.
Základné Skupiny.
Vyžrebovanie základných skupín sa konalo 24. apríla 2008 v Zurichu.
Semifinále.
Do semifinále postúpia len víťázi štyroch skupín. Prvé semifinále utvoria víťazi skupín A a C, druhá víťazi skupín B a D. Výhodu domáceho ľadu v druhom zápase má tím s lepším bodovým ziskom v základnej skupine. V prípade rovnosti bodov nasledujú samostatné nájazdy.
Prvé semifinále.
Vzhľadom na to, že do semifinále postúpili dve ruské mužstvá, tak sa podľa pravidiel musia stretnúť už v semifinále.
Druhé semifinále.
Keďže v čase semifinálového zápasu bol štadión ZSC Lions, Hallenstadion, obsadený, svoj zápas odohrali v meste Rapperswil-Jona v Diners-Club Arene
Finále.
Vo finále sa stretnú postupujúci zo semifinále. Hrá sa opäť dvojkolovým systémom doma-vonku. Výhodu domáceho ľadu v druhom zápase má tím s lepším bodovým ziskom v základnej skupine. V prípade rovnosti bodov nasledujú nájazdy. Víťaz okrem 1 milióna € postúpi i do Victoria Cupu kde sa stretne s tímom z NHL.
Kanzelsberger

Kanzelsberger je akciová spoločnosť prevádzkujúca v Česku sieť kníhkupectiev. V súčasnosti má 39 predajní vo 27 mestách. S tržbami okolo pol miliardy českých korún a trhovým podielom desať percent je druhým najväčším reťazcom na českom knižnom trhu. Stopercentný podiel patrí jej zakladateľovi Janovi Kanzelsbergerovi, ktorý je generálnym riaditeľom a predsedom predstavenstva. Vo vedení sú aj jeho synovia Jan a Martin.
História.
Prvou predajňou bolo kníhkupectvo Orbis na Václavskom námestí v Prahe. Tu v roku 1990 zakladateľ Jan Kanzelsberger založil svoj rodinný podnik. Roku 1998 firma otvorila v dolnej časti Václavského námestia Dom knihy Kanzelsberger, ktorý bol prvým veľkým knižným obchodným domom v Česku. V roku 2000 otvorila firma predajňu v objekte pražského Zlatého Anjela, ktorý navrhol svetový architekt Jean Nouvell.
Stratégia.
Kanzelsberger prevádzkuje štyri typy obchodov: kníhkupectvá umiestnené v obchodných centrách, veľké, stredné a malé predajne. Špecifický je Dom knihy Kanzelsberger, kde sú k dispozícii čitateľské zóny a kaviareň. 
Od roku 2005 ponúka firma stálym zákazníkom aj loajalitný program Klub Kanzelsberger.
Firma uplatňuje jednotný korporátny vizuálny a komunikačný štýl, ktorého autori sú architekt Jan Růžička a grafik Jan Kolář.
Ďalšie aktivity.
Kanzelsberger bol do roku 2009 hlavným partnerom Kanzelsberger ceny čitateľov, ktorá je vyhlasovaná v rámci prestížnej literárnej ceny Magnesia Litera.
Tajomný plameň kráľovnej Loany

Tajomný plameň kráľovnej Loany () je román talianskeho spisovateľa Umberta Eca. Po prvýkrát vydaný bol v Taliansku v roku 2004. Slovenský preklad Stanislava Valla bol vydaný v priebehu roka 2005.
David Fiegen

David Fiegen (* 3. september 1984, Esch-sur-Alzette) je luxemburský atlét, venujúci sa behu na 800 m. Na Majstrovstvách Európy 2006 získal v tejto disciplíne striebornú medailu.
Mohan

Mohan () je jednou z najznámejších riek v Nemecku. So svojou dĺžkou toku patrí k najväčším prítokom rieky Rýn a celé povodie sa nachádza v Nemecku.
Tok.
Mohan má dva pramene, Červený a Biely Mohan. Červený Mohan vyviera v pohorí Fränkische Alb neďaleko mesta Bayreuth a je dlhý . Biely Mohan pramení v pohorí Fichtelgebirge a tok má spolu dĺžku .
Táto rieka preteká nemeckými spolkovými krajinam Bavorsko a Hesensko. Pri meste Wertheim tvorí hranicu medzi krajinami Bavorsko a Bádensko-Württembersko.
Pri časti Mainz-Kastel mesta Wiesbaden naproti mestu Mainz ústi do rieky Rýn.
James Wimshurst

James Wimshurst (* 13. apríl 1832, Poplar, Spojené kráľovstvo – 3. január 1903, Clapham) bol anglický vynálezca, inžinier a konštruktér lodí. Hoci Wimshurst nepatentoval svoj elektrostatický generátor, prístroj sa stal známy ako Wimshurstov generátor.
Rosenborg BK

Rosenborg Ballklub (RBK) je nórsky futbalový klub so sídlom v Trondheime, ktorý vznikol v roku 1917. Počas svojej histórie získal klub 26 titulov v nórskej najvyššej súťaži. Hrával v ňom aj slovenský reprezentant Marek Sapara. Momentálne je účastníkom Eliteserien, najvyššej nórskej futbalovej súťaže. Domáce zápasy hrá na štadióne Lerkendal Stadion, ktorý má kapacitu 21 421 miest.
Rosenborg BK v európskych pohároch.
zdroj: kassiesa.net
Hosťovanie

Hosťovanie môže byť:
Google Street View

Google Street View je vlastnosť a funkcia Google Maps a Google Earth, ktorá ponúka 360-stupňový panoramatický pohľad na ulice a umožňuje používateľom prehliadať si časti vybraných miest a ich okolitých oblastí a ďalších zaujímavých lokalít. Bola uvedená 25. mája 2007, v tom čase bolo k dispozícii 5 miest v USA. Postupne sa rozšírila na stovky amerických miest a predmestí a tiež na časti Francúzska a Talianska.
Google Street View zobrazuje fotografie, ktoré boli vytvorené fotoaparátom namontovanom na automobile, a je možné sa pohybovať pomocou klávesov alebo pomocou myši. Takto je možné prehliadať si fotografie v rôznych veľkostiach, v ľubovoľnom smere a z rôznych uhlov. Čiary, ktoré sú zobrazované pozdĺž ulíc, ukazujú smer ulice.
História.
Prapôvodný Street View sa zrodil v roku 2001 ako Google sponzorovaný vedecký projekt Stanfordovej univerzity pod názvom  The Stanford CityBlock Project. Po piatich rokoch za z CityBlock oficiálne zrodil StreetView.
Google Indoor Street View.
Tento komplikovaný názov poznajú skoro všetci majitelia firiem, kam chodia zákazníci. Je to virtuálne prehliadka. Virtuálne prehliadka sa prvý krát objavila v Google mapách v roku 2010. Priniesla zákazníkom nový zážitok a obchodníkom vyššiu dôveryhodnosť. Od roku 2013 si kaviarne, múzeá, obchody a obchodíky mohli najať certifikovaného Google fotografa na vytvorenie virtuálnej prehliadky. Dnes je virtuálna prehliadka bežná súčasť Google My Business (Google Moja Firma). Google My Business je aj veľmi dobrý marketingový nástroj, vďaka ktorému môžete zvýšiť zisky až dvojnásobne. 
Slovensko na Street View.
Google Street View na Slovensko dorazil v roku 2012. Sprostredkúvaval mnohé lokality či miesta zapísané na Zozname svetového dedičstva UNESCO. Spočiatku najväčšou raritou sa stali panoramatické snímky z jedinečných slovenských jaskýň.
Najvyhľadávanejšie slovenské lokality za posledný rok v roku 2022 boli:
V predchádzajúcich rokoch sa Google zameral na turisticky zaujímavé lokality a jaskyne Slovenska.
Giorgio Armani

Giorgio Armani (* 11. júl 1934, Piacenza, Taliansko) je taliansky módny návrhár, známy najmä oblečením pre mužov, čistým, prispôsobivým odevom. V roku 1971 vytvoril svoju módnu spoločnosť Armani a v roku 2001 bol vyhlásený za najúspešnejšieho talianskeho dizajnéra s ročným obratom $1,691 mld. a osobným bohatstvom $5 miliárd.
Začiatky.
Giorgio Armani sa narodil 11. júla 1934 v Piacenze, Taliansko. Pôvodne vyštudoval lekárstvo, ale svoju vášeň našiel vo fotografovaní. Potom pracoval v obchodnom dome La Rinascente ako dizajnér výkladov.
Módna kariéra.
V rokoch 1961 až 1970, Armani pracoval ako dizajnér vo svetoznámom módnom dome Nino Cerruti, ktorý neskôr opustil, pretože si chcel vytvoriť slobodnú prácu. V roku 1974 s jeho partnerom Sergioom Galeottim založili spoločnosť Armani s oblečením pre mužov a od roku 1975 aj pre ženy. Jeho sestra Rosanna Armaniová sa pridala k ich spoločnosti; Galeotti zomrel na AIDS v roku 1985.
Armani zožal medzinárodný úspech, keď obliekal niekoľko významných Hollywoodskych hviezd, predovšetkým Richarda Gerea vo filme Americký gigolo z roku 1980. V roku 2001 ho časopis Forbes vyhlásil za najúspešnejšieho talianskeho módneho návrhára odhadujúc jeho príjem na $1,7 miliardy a o päť rokov neskôr mu dal ten istý titul odhadujúc nárast majetku na $4,1 miliardy.
Giorgio Armani vytvoril veľmi populárne vône, ktoré zahŕňajú asi 45 názvov, medzi nimi najpredávanejšie sú Acqua di Gio a Armani Code
Tvrdá mena

Tvrdá mena alebo silná mena je v ekonómii globálne obchodovaná mena, ktorá môže slúžiť ako spoľahlivá a stabilná možnosť uloženia hodnoty.
Faktory podieľajúce sa na tvrdosti meny môžu byť politická stabilita, nízka inflácia, konzistentná menová a fiškálna politika, zálohovaná rezervami drahých kovov a dlhotrvajúca stabilná alebo zvyšujúca sa hodnota oproti iným menám na trhovom základe.
K roku 2008 sa medzi tvrdé meny považuje americký dolár, euro, švajčiarsky frank, britská libra, nórska koruna, švédska koruna, kanadský dolár, japonský jen a austrálsky dolár. Tento zoznam sa môže meniť na základe rôznych teórií menovej politiky.
Výrazné oslabovanie amerického dolára od novembra 2006 oslabilo jeho pozíciu tvrdej meny. Pred nahradením eurom sa za jednu z najtvrdších mien považovala nemecká marka.
Káder Vancouveru Canucks v sezóne 2007/08

Stav ku dňu 11. apríl 2008.
¹
Rezervná mena

Rezervná mena je mena, ktorú drží vo veľkom množstve veľa krajín a inštitúcií ako časť ich devízových rezerv. Tiež má tendenciu byť medzinárodnou menou pre produkty obchodované na globálnom trhu, ako napríklad ropa, zlato a podobne.
Toto umožňuje danej krajine nákup komodít za nižšiu cenu ako ostatným krajinám, ktoré musia zamieňať svoju menu pri každej kúpe a platiť transakčné náklady, hoci pre hlavné meny je táto strata zanedbateľná vzhľadom na cenu komodít.
Toto tiež umožňuje vláde vydávajúcej menu požičiavať peniaze s lepšími úrokmi, pretože vždy je väčší trh s danou menou ako s ostatnými.
Devízové rezervy

Devízové rezervy sú v prísnom slova zmysle iba depozity zahraničnej meny držané centrálnymi bankami a menovými inštitúciami. Termín sa však bežne používa aj ako označenie zlata, SDR a IMF rezervných pozícií.